CELEX: 62016TN0741
Language: hu
Date: 2016-10-21 00:00:00
Title: T-741/16. sz. ügy: 2016. október 21-én benyújtott kereset – Changmao Biochemical Engineering kontra Bizottság

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/38
            
         2016. október 21-én benyújtott kereset – Changmao Biochemical Engineering kontra Bizottság
   (T-741/16. sz. ügy)
   (2016/C 462/49)
   Az eljárás nyelve: angol
   
      Felek
   
   
      Felperes: Changmao Biochemical Engineering (Changzhou, Kína) (képviselők: R. Antonini, E. Monard és B. Maniatis ügyvédek)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Kínai Népköztársaságból származó aszpartám behozatalára alkalmazandó végleges dömpingellenes vám kivetéséről és a kivetett ideiglenes vám végleges beszedéséről szóló, 2016. július 28-i 2016/1247/EU bizottsági végrehajtási rendeletet, és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresetének alátámasztása érdekében a felperes öt jogalapra hivatkozik.
   
               1.
            
            
               Az első, arra alapított jogalap, hogy az Európai Bizottság azáltal, hogy megtagadta a felperessel szemben a piacgazdasági bánásmódot, megsértette a 2016/1036/EU rendelet (1) 2. cikke (7) bekezdésének b) és c) pontját és a bizalomvédelem elvét, és észszerűtlen bizonyítási terhet állapított meg a megfelelő ügyintézés elvének a megsértésével.
            
         
               2.
            
            
               A második, arra alapított jogalap, hogy az Európai Bizottság azáltal, hogy a rendes érték meghatározásához az uniós termelői árakat és költségeket vette alapul, megsértette a 2016/1036/EU rendelet 2. cikke (7) bekezdésének a) pontját.
            
         
               3.
            
            
               A harmadik, arra alapított jogalap, hogy az Európai Bizottság megsértette a 2016/1036/EU rendelet 2. cikkének (10) bekezdését, 3. bekezdése (2) bekezdésének a) pontját, 3. cikkének (3) bekezdését, és 9. cikkének (4) bekezdését, valamint a megfelelő ügyintézés elvét a kiigazítások megtagadása során.
            
         
               4.
            
            
               A negyedik, arra alapított jogalap, hogy az Európai Bizottság annak megállapításával, hogy a dömpingelt importok anyagi kárt okoztak az uniós gazdaságnak, megsértette a 2016/1036/EU rendelet 3. cikkének (2) bekezdését és 3. cikkének (6) bekezdését (és másodlagosan 6. cikkének (7) bekezdését).
            
         
               5.
            
            
               Az ötödik, arra alapított jogalap, hogy az Európai Bizottság azáltal, hogy megbízhatatlan adatokat vett alapul, megsértette a 2016/1036/EU rendelet 2. cikke (7) bekezdésének a) pontját, 3. cikkének (2) bekezdését, 3. cikkének (3) bekezdését, és 3. cikkének (5) bekezdését.
            
         
      (1)  Az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i 2016/1036/EU európai parlamenti és tanácsi rendelet (HL 2016 L 176., 21. o.)